  

Αγία Βαρβάρα, 20 .7.2021

**Ολοκλήρωση του προγράμματος πρόληψης της οστεοπόρωσης**

Με μεγάλη συμμετοχή των πολιτών, ολοκληρώθηκε την Πέμπτη 8 Ιουλίου το πρόγραμμα για την πρόληψη της οστεοπόρωσης, από το ΚΕΠ Υγείας του Δήμου μας, σε συνεργασία με το Ελληνικό Διαδημοτικό Δίκτυο Υγιών Πόλεων.

Το πρόγραμμα διάρκεσε 2 εβδομάδες και είχε μια ολοκληρωμένη προσέγγιση. Οι συμπολίτες μας εξετάστηκαν, έγινε μέτρηση της οστικής πυκνότητας καθώς και 10ετής εκτίμηση κινδύνου κατάγματος,  βάσει πρωτοκόλλου του Παγκόσμιου Οργανισμού Υγείας.

Στο 45% των πολιτών που συμμετείχαν στο πρόγραμμα, ηλικίας 45 χρόνων και άνω, παρασχέθηκε συμβουλευτική υποστήριξη και πραγματοποιήθηκε παραπομπή για περαιτέρω έλεγχο από τον θεράποντα ιατρό τους ή κλείστηκε ιατρικό ραντεβού, έτσι ώστε προληπτικά να φροντίσουν την υγεία τους πριν εμφανιστούν τα πρώτα συμπτώματα της νόσου.

Σχετικά με το πρόγραμμα ο Δήμαρχος Λάμπρος Μίχος ανέφερε: «Και με αυτή τη δράση του ΚΕΠ Υγείας επιβεβαιώνεται η αναγκαιότητα της πρόληψης και της έγκαιρης διάγνωσης, που διασφαλίζει την καλύτερη πρόγνωση και αντιμετώπιση της νόσου. Η πρόληψη είναι προτεραιότητα του Δήμου μας».